柯英

柯英（），字汝傑，號西坡，福建興化府莆田縣人，民籍，明朝政治人物。

 生平 
弘治八年（1495年）乙卯科福建鄉試第二十九名舉人，十二年（1499年）中式己未科會試第五十四名，三甲第二名進士。授大理寺評事，升寺副，正德三年（1508年）任徽州府知府，五年（1510年）被論劾為劉瑾黨羽，削籍為民《大明武宗毅皇帝實錄·卷之六十六》：正德五年八月辛丑 科道等官復自劾不職因劾內外官為瑾奸黨者二十六人：大學士曹元。吏部尚書張綵，戶部尚書劉璣，兵部右侍郎陳震，南京禮部尚書朱恩，都御史魏訥、楊武、劉聰、徐以貞，翰林院修撰康海，侍讀焦黃中，編修劉仁，大理寺少卿董恬，南京太常寺少卿劉介，去任司務孫聰，都給事中李憲，捕盜御史薛鳳鳴，員外郎改御史朱袞，河南僉事白思誠，參議王欽，掌真定府事參政楊儀，順慶知府莊襗，徽州知府柯英，杭州知府楊孟英，吏部郎中王九思、王納誨，請明正其罪，或賜罷黜。得旨：瑾引用憸邪，布列中外，或交通賄賂，或憑藉權勢，或阿意奉行盜竊名器圖利害人，致傷國體，法當重治，但以連及者眾姑分別等第處之。綵已逮問；元、劉聰、震、憲、海、恬、襗、訥、武、鳳鳴、孫聰、儀、思誠、恩、英、欽、介、孟瑛、黃中、仁俱黜為民；以貞、袞、九思、納誨降二級，調外任；璣已致仕，已之；新升僉都御史蕭選，阿奉超遷，革其升職，並翰林院傳奉檢討、庶吉士者，俱對品調外任。文武官為瑾挾私廢黜者非一，吏部訪其才可用者以聞。各科道官以言為職，乃不能預發瑾奸，既引咎，姑宥之。於是以貞降鳳翔府同知；選，郿縣知縣；九思，壽州同知；納誨，易州同知；袞，新昌縣丞；其與黃中同傳奉為檢討者為胡纘宗調嘉定州判官，與仁同傳奉為庶吉士者為編修邵銳、黃芳，主事李志學、韓守愚亦俱調外，芳寧國府推官，志學真定府通判，守愚濟南府通判，銳以丁憂令俟服闋調用。。

 家族 
從祖父柯潛，詹事府少詹事；祖父柯浚，壽官；父柯暄，贈大理寺評事。母洪氏。具慶下。

六子：柯維熊、柯維羆、柯維魚、柯維騏、维藩、维翰。孫柯本。

参考文献
《莆田柯氏大宗族谱》

Y
Category:明朝徽州府知府